ai4bharat/Pralekha huggingface dataset:
ఉక్కు మంత్రిత్వ శాఖ
ఎం ఓ ఐ ఎల్ లిమిటెడ్ ఎఫ్ వై'23లో కంపెనీ స్థాపించిన నాటి నుండి 2వ అత్యధిక ఉత్పత్తిని నమోదు చేసింది
అత్యధిక మూలధన వ్యయం మరియు అన్వేషణ
ఈ ఎం డీ అమ్మకాలలో రికార్డ్ టర్నోవర్ ను సాధించింది
ఎం ఓ ఐ ఎల్ లిమిటెడ్ ప్రారంభమైనప్పటి నుండి దాని రెండవ అత్యధిక ఉత్పత్తిని నమోదు చేసింది, 2022-23 ఆర్థిక సంవత్సరంలో 13.02 లక్షల టన్నుల మాంగనీస్  ఖనిజ ఉత్పత్తితో మునుపటి సంవత్సరం రికార్డు కంటే 6% వృద్ధిని నమోదు చేసింది. ఎఫ్ వై'23లో రూ.245 కోట్ల మూలధన వ్యయం కూడా సాధించింది, ఇది 2021-22 ఆర్థిక సంవత్సరం కంటే 14% ఎక్కువ.
శ్రీ అజిత్ కుమార్ సక్సేనా, సీ ఎం డీ, ఎం ఓ ఐ ఎల్ లిమిటెడ్, ఎం ఓ ఐ ఎల్ విజయాలపై అభినందనలు తెలిపారు. ఎం ఓ ఐ ఎల్ రాబోయే సంవత్సరాల్లో మరింత అధిక స్థాయి ఉత్పత్తిని సాధించేందుకు సిద్ధంగా ఉందని, దాని కోసం వ్యూహాలు మరియు కార్యాచరణ ప్రణాళికను పటిష్టంగా అమలు చేయవచ్చని విశ్వాసం వ్యక్తం చేశారు.
అన్వేషణపై అత్యధిక ప్రాధన్యత తో, ఎఫ్ వై''23లో ఎం ఓ ఐ ఎల్ అత్యుత్తమ అన్వేషణాత్మక కోర్ డ్రిల్లింగ్ను ఎఫ్ వై '23లో నిర్వహించింది, ఇది గత 5 సంవత్సరాల్లో సాధించిన సగటు అన్వేషణ కంటే 2.7 రెట్లు. అదే దాని ప్రస్తుత గనుల నుండి మెరుగైన ఉత్పత్తికి ఆధారం మాత్రమే కాకుండా దేశంలో కొత్త మాంగనీస్ గనులను తెరవడానికి పునాది అవుతుంది.
విద్యుద్విశ్లేషణ మాంగనీస్ డయాక్సైడ్  అమ్మకాల టర్నోవర్ కొత్త గరిష్ట స్థాయికి చేరుకుంది, ఇది మునుపటి సంవత్సరం కంటే 2 రెట్లు ఎక్కువ. ఈ ఎం డీ 100% దిగుమతి ప్రత్యామ్నాయ ఉత్పత్తి, ఇది ఎక్కువగా ఫార్మాస్యూటికల్స్ మరియు బ్యాటరీల తయారీకి ఉపయోగించబడుతుంది.
ఎం ఓ ఐ ఎల్ గురించి: ఎం ఓ ఐ ఎల్ లిమిటెడ్ భారత ప్రభుత్వ ఉక్కు మంత్రిత్వ శాఖ అడ్మినిస్ట్రేటివ్ నియంత్రణలో ఉండే షెడ్యూల్-ఏ, మినీరత్న కేటగిరీ-I కేంద్ర ప్రభుత్వ రంగ సంస్థ. ఎం ఓ ఐ ఎల్ దేశంలో మాంగనీస్ ధాతువు దేశీయ ఉత్పత్తిలో ~45% కలిగిన అతిపెద్ద ఉత్పత్తిదారుగా ఉంది. ఎం ఓ ఐ ఎల్ మహారాష్ట్ర మరియు మధ్యప్రదేశ్ లలో పదకొండు గనులను నిర్వహిస్తోంది. కంపెనీ 2030 నాటికి ఉత్పత్తిని రెట్టింపు కంటే ఎక్కువగా 3.00 మిలియన్ టన్నులకు పెంచాలనే ప్రతిష్టాత్మక దృష్టిని కలిగి ఉంది. ఎం ఓ ఐ ఎల్ గుజరాత్, రాజస్థాన్, ఛత్తీస్గఢ్ మరియు ఒడిశాలో వ్యాపార అవకాశాలను కూడా అన్వేషిస్తోంది.
రహదారి రవాణా, హైవేల మంత్రిత్వ శాఖ
రహదారుల మరియు ప్రధాన రహదారుల వెంట చెట్ల కొట్టివేత పై సమాచారం
జాతీయ రహదారుల  అభివృద్ధి కోసం మంత్రిత్వ శాఖ పొందిన దారి హక్కు లో భాగంగా అడ్డంకులను తొలగించడం జరుగుతుంది. ఇప్పటికే ఉన్న జాతీయ రహదారుల విస్తరణ కోసం కనీస స్థాయి లోనే చెట్లను తొలగించేందుకు ఎల్లప్పుడూ ప్రయత్నిస్తారు.
గణేష్పూర్ నుండి డెహ్రాడూన్ వరకు ఉన్న ఢిల్లీ-డెహ్రాడూన్ ఎక్స్ప్రెస్వే ప్రాజెక్ట్ కోసం శివాలిక్ అటవీ డివిజన్లో మొత్తం 7,747 చెట్లను మరియు 3,258 మొక్కలను తొలగించారు. ఈ చెట్లేవీ రాజాజీ నేషనల్ పార్క్ పరిది లో లేవు.
ఉత్తరప్రదేశ్ మరియు ఉత్తరాఖండ్ అటవీ శాఖలు రూపొందించిన అటవీకరణ పరిహార పథకం ప్రకారం సుమారు 1.76 లక్షల చెట్లను నాటాలి. నేషనల్ హైవేస్ అథారిటీ ఆఫ్ ఇండియా  ఉత్తర ప్రదేశ్ మరియు ఉత్తరాఖండ్ అటవీ శాఖలకు అటవీకరణ పరిహార పథకం మరియు నికర ప్రస్తుత విలువ కోసం రూ. 844.13 లక్షలను జమ చేసింది. అంతే కాకుండా, నేషనల్ హైవేస్ అథారిటీ ఆఫ్ ఇండియా  155 చెట్లను వేరే ప్రాంతంలో తిరిగి నాటింది.
మార్చి 2021 నాటికి 94 ప్రాజెక్టులలో 55.10 లక్షల మొక్కలు నాటారు.
ఈ సమాచారాన్ని కేంద్ర రవాణా మరియు రహదారుల శాఖ మంత్రి శ్రీ నితిన్ గడ్కరీ రాజ్యసభలో లిఖితపూర్వక సమాధానంలో ఇచ్చారు.
రక్షణ మంత్రిత్వ శాఖ
అబుజా పర్యటన సందర్భంగా నైజీరియాలోని ప్రవాస భారతీయులతో రక్షణ శాఖ మంత్రి శ్రీ రాజ్నాథ్ సింగ్ ముఖాముఖి
'మేక్ ఇన్ ఇండియా, మేక్ ఫర్ ది వరల్డ్'పై ప్రభుత్వ ప్రాధాన్యతను స్పష్టం చేసిన మంత్రి; శత్రువుల నుంచి దేశాన్ని రక్షించిన సాయుధ దళాలకు ప్రశంస
ఈ నెల 29వ తేదీన, అబుజాలో భారత హైకమిషన్ ఇచ్చిన విందు కార్యక్రమంలో పాల్గొన్న రక్షణ శాఖ మంత్రి శ్రీ రాజ్నాథ్ సింగ్, నైజీరియాలోని ప్రవాస భారతీయులతో సంభాషించారు. నైజీరియాలోని లాగోస్ వంటి ఇతర నగరాల నుంచి కూడా ప్రవాస భారతీయులు ఆ కార్యక్రమానికి హాజరయ్యారు.
భారత ఆర్థిక వ్యవస్థలో వేగవంతమైన విస్తరణ, కేంద్ర ప్రభుత్వం తీసుకుంటున్న అభివృద్ధి కారక చర్యల కారణంగా ప్రపంచ వేదికపై భారతదేశానికి పెరుగుతున్న ప్రాముఖ్యత గురించి రక్షణ మంత్రి మాట్లాడారు. విదేశాలలో పెరుగుతున్న ప్రవాస భారతీయుల హోదాల గురించి మంత్రి ప్రస్తావించినప్పుడు అందరు ఆనందంతో పొంగిపోయారు. నైజీరియాలో భారతీయులు అందించిన సానుకూల సహకారాన్ని ప్రశంసించిన మంత్రి, భారత జెండాను అలా ఎగరనిస్తూనే ఉంటారన్న విశ్వాసం వ్యక్తం చేశారు.
భారతదేశ స్వయంసమృద్ధికి కేంద్ర ప్రభుత్వం ఇస్తున్న ప్రాధాన్యత గురించి రక్షణ మంత్రి వివరించారు. 'మేక్ ఇన్ ఇండియా, మేక్ ఫర్ ది వరల్డ్' లక్ష్యాన్ని సాధించే దిశగా, ఇటీవలి సంవత్సరాల్లో రక్షణ రంగ ఎగుమతుల్లో సాధించిన గణనీయమైన ప్రగతి గురించి చెప్పారు. ప్రత్యర్థుల నుంచి వచ్చే ఎలాంటి ముప్పునైనా సమర్థవంతంగా ఎదుర్కోవడంలో భారత సాయుధ బలగాలకున్న సామర్థ్యాలను కూడా ఆయన ప్రశంసించారు.
ఆ తర్వాత, భారత హైకమిషనర్ ఏర్పాటు చేసిన విందులో శ్రీ రాజ్నాథ్ సింగ్ పాల్గొన్నారు. నైజీరియా ప్రధాన న్యాయమూర్తి, రక్షణ శాఖ మంత్రి సహా నైజీరియన్ ప్రముఖులతో సంభాషించారు.
నైజీరియా అధ్యక్షుడు బోలా టినుబు ప్రమాణ స్వీకారోత్సవానికి హాజరయ్యేందుకు శ్రీ రాజ్నాథ్ సింగ్ అబుజాలో పర్యటిస్తున్నారు. నైజీరియాలో 50,000 మందికి పైగా భారతీయులు నివసిస్తున్నారు. నైజీరియాలో ఉన్న అతి పెద్ద కంపెనీల్లో భారతీయులు నిర్వహిస్తున్న సంస్థలు, వ్యాపారాలు కూడా ఉన్నాయి.
ప్రధాన మంత్రి కార్యాలయం
‘ప్రధాన మంత్రిమాతృ వందన యోజన’ ను రాజస్థాన్ లోని దౌసా లో 'గోద్ భరాయి' వేడుక గా జరుపుకొనే కొత్త కార్యక్రమాన్ని ప్రశంసించినప్రధాన మంత్రి
‘ప్రధాన మంత్రి మాతృ వందన యోజన’ ను రాజస్థాన్ లోని దౌసాలో 'గోద్ భరాయి’ వేడుక గా జరుపుకొనేటటువంటి కొత్త కార్యక్రమాన్ని ప్రధాన మంత్రి శ్రీ నరేంద్ర మోదీ ప్రశంసించారు.
రాజస్థాన్ లోని దౌసా నుండి పార్లమెంట్ సభ్యురాలు గా ఉన్నటువంటి శ్రీమతి జస్ కౌర్ మీనా కొన్ని ట్వీట్ లలో తాము ‘ప్రధాన మంత్రి మాతృ వందన యోజన’ ను'గోద్ భరాయి’ వేడుక గా జరుపుకొంటామని, ఆ ఉత్సవం లో గర్భిణి మహిళలంతా ఒక చోటు లో గుమికూడుతారని, అక్కడ వారి కి వారి యొక్క సంతానం స్వస్థత నిమిత్తం ‘పోషణ్ కిట్’ లను అందించడం జరుగుతుందని తెలిపారు.
ఒక్క రాజస్థాన్ లోనే 2022-23 లో దాదాపు గా 3.5 లక్షల మంది మహిళ లు ఈ పథకం వల్ల లాభపడ్డారని కూడా ఆమె వెల్లడించారు.
దౌసా ఎమ్ పి ట్వీట్ ల కు ప్రధాన మంత్రి ప్రతిస్పందిస్తూ -
‘‘దౌసా లో నిర్వహిస్తున్నటువంటి ఈ అపూర్వమైన కార్యక్రమం ‘ప్రధాన మంత్రి మాతృ వందన యోజన’ కు క్రొత్త శక్తి ని ఇచ్చేది గా ఉన్నది. దీని ద్వారా మాతృ మూర్తుల తో పాటు గా శిశువుల యొక్క ఆరోగ్య సంరక్షణ సైతం సమకూరుతున్నది.’’ అని ఒక ట్వీట్ లో పేర్కొన్నారు.
दौसा की यह अनूठी पहल प्रधानमंत्री मातृ वंदना योजना को नई ऊर्जा देने वाली है। इससे माताओं के साथ-साथ शिशुओं की स्वास्थ्य सुरक्षा भी सुनिश्चित हो रही है। https://t.co/A6uxbh7o60
— Narendra Modi  June 12, 2023
రక్షణ మంత్రిత్వ శాఖ
వెల్లింగ్టన్లోని డిఫెన్స్ సర్వీసెస్ స్టాఫ్ కాలేజీని సందర్శించిన ఆర్మీ స్టాఫ్ చీఫ్ జనరల్ మనోజ్ ముకుంద్ నారావణే
ఆర్మీ స్టాఫ్  చీఫ్ జనరల్ మనోజ్ ముకుంద్ నారావణే ఈ నెల 05 నుండి 06 వరకు వెల్లింగ్టన్లోని డిఫెన్స్ సర్వీసెస్ స్టాఫ్ కాలేజీని  సందర్శించారు.
వెల్లింగ్టన్లోని డిఫెన్స్ సర్వీసెస్ స్టాఫ్ కాలేజీ 76వ స్టాఫ్ కోర్సునకు హాజరైన ఆయన సీఓఏఎస్
అధ్యాపకులు, అధికారులను ఉద్దేశించి ప్రసంగించారు. "పశ్చిమ మరియు ఉత్తర సరిహద్దుల వెంట అభివృద్ధి, భారత సైన్యం యొక్క భవిష్యత్ రహదారి పటంపై వాటి ప్రభావం" అనే అంశంపై ఆయన ఉపన్యాసం ఇచ్చారు. భారత్ సరిహద్దుల్లో ఎన్నో నూతన సవాళ్లను ఎదుర్కొంటుందని ఆయన నొక్కి చెప్పారు. అన్ని రకాల పరిణామాలకు తగు విధంగా దూరంగా ఉండవలసిన అవసరాన్ని గురించి విద్యార్థులను తగు విధంగా ప్రోత్సహించారు. డీఎస్ఎస్సీ కమాండెంట్ లెఫ్టినెంట్ జనరల్ ఎం.జె.ఎస్.కహ్లాన్ సీఓఏఎస్కు ప్రస్తుతం అమలులోవున్న శిక్షణ కార్యకలాపాలకు సంబంధించిన ఆధునిక సమాచారం అందించారు. మూడు దళాల ఉమ్మడి నైపుణ్యంపై వృత్తిపరమైన సైనిక శిక్షణకు ప్రత్యేకమైన సూచనతో కొత్త కార్యక్రమాలను చేర్చడం గురించి ఆయన తెలియజేశారు. ప్రొఫెషనల్ మిలిటరీ ఎడ్యుకేషన్ నిమిత్తం ఎక్సలెన్స్ సెంటర్గా డీఎస్ఎస్సీ పాత్రను పెంచే దశగా శిక్షణా పాఠ్యాంశాలు, మౌలిక సదుపాయాల అభివృద్ధిలో తీసుకుంటున్న మార్పులపై వివరించబడింది. కోవిడ్-19 మహమ్మారి పరిమితుల నేపథ్యంలోనూ శిక్షణా స్థాయిని నిర్వహించినందుకు అతను కాలేజీని అభినందించాడు.
మంత్రిమండలి
ప్రధాన మంత్రి గరీబ్ క ళ్యాణ్ అన్న యోజ న  ను మరో 6 నెలల పాటు  పొడిగించడానికి ఆమోదం తెలిపిన మంత్రివర్గం
పేదలు , నిస్సహాయులకు ప్రయోజనం చేకూర్చే చర్య
పీఎంజీకేఏవై కింద 1,000 ఎల్ఎంటీలకు పైగా ఉచిత ఆహార ధాన్యాలు: దాదాపు రూ.3.4 లక్షల కోట్ల ఆర్థిక వ్యయం:
పేద, నిస్సహాయ వర్గాలకు ఊరట నిచ్చే విధంగా ప్రధానమంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ప్రధాన మంత్రి గరీబ్ కళ్యాణ్ అన్న యోజన  పథకాన్ని మరో ఆరు నెలల పాటు అంటే సెప్టెంబర్ 2022  వరకు పొడిగించింది.
పీఎం-జీకేఏవై పథకం ఐదో దశ 2022 మార్చిలో ముగియనుంది. 2020 ఏప్రిల్ నుంచి పీఎం-జీకేఏవై ప్రపంచంలోనే అతిపెద్ద ఆహార భద్రత కార్యక్రమంగా అమలవుతున్న సంగతి తెలిసిందే.
ప్రభుత్వం ఇప్పటివరకు సుమారు రూ.2.60
లక్షల కోట్లు ఖర్చు చేయగా, 2022 సెప్టెంబర్
వరకు వచ్చే ఆరు నెలల్లో మరో రూ.80,000 కోట్లు ఖర్చు చేస్తారు. ప్రధాన మంత్రి- జికెఎవై కింద మొత్తం వ్యయాన్ని దాదాపు రూ.3.40
లక్షల కోట్లకు పెంచుతారు.
ఇది భారతదేశం అంతటా దాదాపు 80 కోట్ల మంది లబ్ధిదారులకు వర్తిస్తుంది. మునుపటిలానే భారత ప్రభుత్వం ఇందుకు పూర్తిగా నిధులు సమకూరుస్తుంది.
కోవిడ్-19 మహమ్మారి గణనీయంగా తగ్గినప్పటికీ, ఆర్థిక కార్యకలాపాలు ఊపందుకుంటున్నప్పటికీ, ఈ పిఎం-జికెఎవై పొడిగింపు ఈ రికవరీ సమయంలో ఏ పేద కుటుంబం కూడా పస్తు పడుకోకుండా చూస్తుంది.
పొడిగించిన పిఎమ్-జికెఎవై కింద ప్రతి ప్రతి లబ్ధిదారుడు ఎన్ఎఫ్ఎస్ఎ కింద తన సాధారణ ఆహార ధాన్యాల కోటాకు అదనంగా నెలకు 5 కిలోల ఉచిత రేషన్ పొందుతాడు. అంటే ప్రతి పేద కుటుంబానికి సాధారణ రేషన్ కంటే దాదాపు రెట్టింపు రేషన్ లభిస్తుంది.
పీఎం-జీకేఏవై కింద ఐదో దశ వరకు 759 ఎల్ఎంటీల ఉచిత ఆహారధాన్యాలను ప్రభుత్వం కేటాయించడం గమనార్హం. ఈ పొడిగింపు  కింద మరో 244 ఎల్ఎమ్ టి ఉచిత ఆహార ధాన్యాలతో, పిఎం-జికెఎవై కింద ఉచిత ఆహార ధాన్యాల మొత్తం కేటాయింపు ఇప్పుడు 1,003 ఎల్ ఎమ్ టి ఆహార ధాన్యాలకు చేరుకుంది.
దేశవ్యాప్తంగా దాదాపు ఐదు లక్షల రేషన్ దుకాణాల నుంచి వన్ నేషన్ వన్ రేషన్ కార్డు  పథకం కింద ఎవరైనా వలస కార్మికులు లేదా లబ్ధిదారులు పోర్టబిలిటీ ద్వారా ఉచిత రేషన్ ప్రయోజనాన్ని పొందవచ్చు. ఇప్పటివరకు, 61 కోట్లకు పైగా పోర్టబిలిటీ లావాదేవీలు లబ్ధిదారులకు వారి ఇళ్లకు దూరంగా ప్రయోజనం చేకూర్చాయి.
ఈ శతాబ్దపు అధ్వాన్న మహమ్మారి సమయం లోనూ ప్రభుత్వం రైతులకు అత్యధిక చెల్లింపుతో అత్యధిక సేకరణ కారణంగా ఇది సాధ్యమైంది. వ్యవసాయ క్షేత్రాలలో ఈ రికార్డు ఉత్పత్తికి గాను భారతీయ రైతుల -'అన్నదాత'ను అభినందించవలసిన అవసరం ఉంది.
హోం మంత్రిత్వ శాఖ
కేంద్ర సాయుధ పోలీసు దళ సిబ్బందికి ఎయిర్ కొరియర్ సేవలను నిలిపివేయలేదు
సెంట్రల్ ఆర్మడ్ పోలీస్ ఫోర్స్  సిబ్బందికి ఎయిర్ కొరియర్ సేవలను నిలిపివేయలేదు. ఈ సేవలు జులై,2010 నుంచి నడుస్తున్నాయి. ఎయిర్ ఇండియాను ప్రైవేటీకరించిన ఫలితంగా సరిహద్దు భద్రతా దళాల టెండర్లను ఖరారు చేయడం కొద్దిగా జాప్యం జరిగింది. ఎయిర్ ఇండియా దీ సేవలను కొనసాగించేందుకు హోం వ్యవహారాల మంత్రిత్వ శాఖ ఇప్పటికే ఆమోదాన్ని తెలిపింది. టెండర్లను కూడా ఖరారు చేయడం జరిగింది, ఉత్తర్వులు జారీ కానున్నాయి.
(విమాన ప్రయాణానికి సంబంధించిన మొత్తం కూడా నిబంధనల ప్రకారం చెల్లించడం జరుగుతుంది.
సాంస్కృతిక మంత్రిత్వ శాఖ
లలిత కళా అకాడమీలో ‘భారతమాతా ఏవం.. భారత్ కే నాయక్’ ప్రదర్శనను ప్రారంభించిన శ్రీమతి మీనాక్షి లేఖి
ప్రతిష్టాత్మకమైన 'ఆజాదీ కా అమృత్ మహోత్సవ్' కార్యక్రమం కింద కేంద్ర సాంస్కృతిక శాఖ సహాయ మంత్రి శ్రీమతి మీనాక్షి లేఖి
నవంబర్ 18, 2021వ తేదీన లలిత కళా అకాడమి లో ఒక ప్రదర్శనను ప్రారంభించారు. లలిత కళా అకాడమీ కమల్ ఆర్ట్ గ్యాలరీ సహకారంతో వారం రోజులపాటు కొనసాగే ‘భారతమాత ఏవం భారత్ కే నాయక్’ అనే ప్రదర్శనను ఏర్పాటు చేసింది. ఈ ప్రదర్శనలో భాగంగా ప్రముఖ కళాకారుడు శ్రీ పవన్ వర్మ "షాహీన్ష చిత్రాలను ప్రదర్శిస్తారు. లలిత కళా అకాడమీ ప్రోటెమ్ చైర్మన్ డాక్టర్ ఉత్తమ్ పచర్నే మరియు కమల్ ఆర్ట్ గ్యాలరీ వ్యవస్థాపకుడు, ఎండీ శ్రీ కమల్ చిబ్ సమక్షంలో
ఈ ప్రదర్శనను ప్రారంభించారు. ఈ ప్రదర్శనలో రవీంద్రనాథ్ ఠాగూర్, సర్దార్ వల్లభాయ్ పటేల్, ఏపీజే అబ్దుల్ కలాం, ప్రధాన మంత్రి శ్రీ నరేంద్ర మోదీ వంటి దిగ్గజాల చిత్రాలను ప్రదర్శిస్తారు. ఈ ప్రదర్శన నవంబర్ 18 నుండి 24వ తేదీ వరకు ఉదయం 11 గంటల నుండి రాత్రి 7 గంటల వరకు సందర్శకుల కోసం తెరిచి ఉంటుంది.
రక్షణ మంత్రిత్వ శాఖ
ఆపరేషన్ సముద్ర సేతు– II కోసం ఏడు భారత నేవీ షిప్స్ మోహరింపు
కోవిడ్ -19 కు వ్యతిరేకంగా దేశం చేస్తున్న పోరాటానికి మద్దతుగా చేపట్టిన ఆపరేషన్ 'సముద్ర సేతు–II' లో కోసం భారతీయ నావికాదళం ఏడు ఓడలను మోహరించింది. వివిధ దేశాల నుండి ద్రవ వైద్య ఆక్సిజన్తో నిండిన క్రయోజెనిక్ కంటైనర్లు, అనుబంధ వైద్య పరికరాల రవాణా కోసం కోల్కతా, కొచ్చి, తల్వార్, తబార్, త్రిఖండ్, జలశ్వా ఐరావత్ నౌకలను రంగంలోకి దింపింది. పెర్షియన్ గల్ఫ్లో మోహరించిన ఐఎన్ఎస్ కోల్కతా ఐఎన్ఎస్ తల్వార్ మిషన్ను గత నెల ఏప్రిల్ 30 న బహ్రెయిన్లోని మనామా నౌకాశ్రయంలోకి మళ్లించారు. ఐఎన్ఎస్ తల్వార్, 40 మెట్రిక్ టన్నుల లిక్విడ్ మెడికల్ ఆక్సిజన్  తో బయలుదేరింది. ఐఎన్ఎస్ కోల్కతా నౌక వైద్య సామాగ్రిని తీసుకురావడానికి ఖతార్లోని దోహాకు వెళ్లింది. తరువాత లిక్విడ్ ఆక్సిజన్ ట్యాంకులను తేవడానికి కువైట్ వెళ్తుంది. తూర్పు సముద్రతీరంలో, ఐఎన్ఎస్ ఐరావత్ ను ఇదే పనుల కోసం మళ్లించారు. గత సంవత్సరం ఆప్ సముద్ర సేతు సందర్భంగా కీలక పాత్ర పోషించిన ఎల్పిడి ఐఎన్ఎస్ జలాశ్వను మెయింటెనెన్స్ నుంచి తొలగించి వైద్యసేవల కోసం సిద్ధంగా ఉంచారు. లిక్విడ్ ఆక్సిజన్ ట్యాంకులను తీసుకురావడానికి ఐఎన్ఎస్ ఐరావత్ సింగపూర్లోకి ప్రవేశించనుంది. ఐఎన్ఎస్ జలాశ్వను ఈ ప్రాంతంలో వైద్యపరికరాల రవాణా కోసం సిద్ధం చేసి ఉంచారు. కొచ్చి, త్రిఖండ్, తబర్ తో కూడిన సెకండ్ బ్యాచ్ నౌకలను అరేబియా సముద్రంలోకి మళ్లించి ఆపరేషన్ సముద్రసేతు కోసం సిద్ధంగా ఉంచారు. సదరన్ నావల్ కమాండ్ నుంచి లాండింగ్ షిప్ ట్యాంక్ ఐఎన్ఎస్ శార్దూల్ 48 గంటల్లో ఆపరేషన్స్లో పాల్గొంటుంది. కరోనాకు వ్యతిరేకంగా దేశ మరింత పోరాటం చేయాల్సిన అవసరం వచ్చినప్పుడు అదనంగా నౌకలను మోహరించడానికి భారత నావికాదళానికి సామర్ధ్యం ఉంది. ఓడలన్నీ సిద్ధంగా ఉన్నాయి. ఏదైనా ఆకస్మిక పరిస్థితి ఎదురైతే రంగంలోకి దిగుతాయి. ఆపరేషన్ సముద్ర సేతును గత సంవత్సరం నావికాదళం ప్రారంభించింది. కరోనా వల్ల పొరుగు దేశాలలో చిక్కుకున్న 4000 మంది భారతీయ పౌరులను విజయవంతంగా స్వదేశానికి తీసుకొచ్చింది.
ఆరోగ్య, కుటుంబ సంక్షేమ మంత్రిత్వ శాఖ
వరుసగా ఆరో రోజు కొత్తకేసులకంటే కోలుకున్న వారే అధికం
మూడు రోజులుగా 3 లక్షలలోపే రోజువారీ కొత్త కేసులు
గత 24 గంటలలో 20 లక్షల కోవిడ్ పరీక్షలతో ప్రపంచ రికార్డు
రోజువారీ పాజిటివిటీ శాతం 13.31% కు తగ్గుదల
ఇప్పటిదాకా 18-44 వయోవర్గానికి 64 లక్షలకు పైగా టీకాలు
వరుసగా ఆరో రోజు కూడా కొత్త కేసులకంటే కోలుకుంటున్నవారి సంఖ్యే అధికంగా ఉంది. గత 24 గంటలలో 3,89,851 మంది కోవిడ్ నుంచి కోలుకున్నారు. ఇప్పటిదాకా దేశంలో కోవిడ్ బారినుంచి బైటపడినవారి సంఖ్య 2,19,86,363 కు చేరుకోగా కోలుకున్నవారి శాతం నేడు 86.23% అయింది. కోలుకున్నవారిలో 74.94% మంది పది రాష్ట్రాలకు చెందినవారు.
పాజిటివ్ కేసుల సంఖ్య కూడా తగ్గుముఖం పట్టటాన్ని ప్రతిబింబిస్తూ గత 3 రోజులుగా దేశంలో పాజిటివ్ కేసుల సంఖ్య మూడు లక్షల లోపే ఉంటోంది. గత 24 గంటలలో 2,67,334 కొత్త కేసులు నమోదయ్యాయి. ఇందులో 74.46% వాటా పది రాష్ట్రాలది కాగా తమిళనాడులో అత్యధికంగా 33,059 కేసులు, కేరళలో 31,337 కేసులు వచ్చాయి.
చికిత్సలో ఉన్న మొత్తం కేసుల సంఖ్య తగ్గుతూ 32,26,719 కు చేరింది. గత 24 గంటలలో నికర తగ్గుదల 1,27,046 కాగా ఇది మొత్తం పాజిటివ్ కేసులలో 12.66%. ఇందులో 69.02% వాటా ఎనిమిది రాష్ట్రాలది. .
గత నెలరోజుల కాలంలో చికిత్సలో ఉన్న కేసులలో మార్పును ఈ క్రింది చిత్రపటం చూపుతుంది.
గత 24 గంటలలో 20 లక్షలకు పైగా కోవిడ్ నిర్థారణ పరీక్షలు జరపగా ఒక్క రోజులో ఇంత పెద్ద సంఖ్యలో పరీక్షలు జరపటం ఇదే మొదటి సారి. రోజువారీ పాజిటివిటీ శాతం 13.31% తగ్గింది. గత 24 గంటల్లో 20.08 లక్షల పరీక్షలు జరపటం ప్రపంచ రికార్డు.
దేశ వ్యాప్తంగా ఇప్పటిదాకా జరిపిన కోవిడ్ పరీక్షలు 32 కోట్లు దాటాయి.
దేశంలో జరిపిన కోవిడ్ పరీక్షల పెరుగుదల క్రమాన్నిఈ క్రింది చిత్రపటం చూపుతోంది. ప్రస్తుతం మొత్తం పాజిటివిటీ 7.96%.
మూడో దశ టీకాల కార్యక్రమం కూడా దేశవ్యాప్తంగా పుంజుకోవటంతో ఇప్పటిదాకా వేసిన వేసిన మొత్తం టీకాలు 18.58 కోట్లకు చేరాయి. మొత్తం 27,10,934 శిబిరాల ద్వారా 18,58,09,302 టీకా డోసుల పంపిణీ జరగగా అందులో ఆరోగ్య సిబ్బంది వేసుకున్న 96,73,684 మొదటి డోసులు, 66,59,125 రెండో డోసులు, కోవిడ్ యోధులు వేసుకున్న 1,45,69,669 మొదటి డోసులు, 82,36,515 రెండో డోసులు, 18-44 వయోవర్గం వేసుకున్న 64,77,443 మొదటి డోసులు, 45-60 వయోవర్గం వేసుకున్న 5,80,46,339 మొదటి డోసులు, 93,51,036 రెండో డోసులు, 60 పైబడ్డవారు వేసుకున్న 5,48,16,767 మొదటి డోసులు, 1,79,78,7242 రెండో డోసులు ఉన్నాయి.
|
|
ఆరోగ్య సిబ్బంది
|
|
మొదటి డోస్
|
|
96,73,684
|
|
మొదటి డోస్
|
|
66,59,125
|
|
కోవిద్ యోధులు
|
|
మొదటి డోస్
|
|
1,45,69,669
|
|
మొదటి డోస్
|
|
82,36,515
|
|
18-44 వయోవర్గం
|
|
మొదటి డోస్
|
|
64,77,443
|
|
45 - 60 వయోవర్గం
|
|
మొదటి డోస్
|
|
5,80,46,339
|
|
మొదటి డోస్
|
|
93,51,036
|
|
60 పైబడ్డవారు
|
|
మొదటి డోస్
|
|
5,48,16,767
|
|
మొదటి డోస్
|
|
1,79,78,724
|
|
|
|
మొత్తం
|
|
18,58,09,302
ప్రధాన మంత్రి కార్యాలయం
ఉపాధ్యాయ దినోత్సవం నాడు ఉపాధ్యాయ సముదాయానికి ప్రధాన మంత్రి శ్రీ మోదీ లేఖ
ఉపాధ్యాయుల దినోత్సవం సందర్భంగా డాక్టర్ ఎస్. రాధాకృష్ణన్ కు ప్రధాన మంత్రి శ్రీ నరేంద్ర మోదీ స్మృత్యంజలిని ఘటిస్తూ, ఉపాధ్యాయ సముదాయానికి శుభాకాంక్షలను తెలియజేశారు. గురువులు విద్యాబుద్ధులను నేర్పడం తో పాటు విజ్ఞానవంతులను చేస్తారని, అంతేకాకుండా ప్రేరణ ను రగిలిస్తారని ఆయన అన్నారు.
లక్షలాది ఉపాధ్యాయులకు ప్రధాన మంత్రి ఒక ఇ-మెయిల్ ను పంపిస్తూ, ఆ లేఖ లో ఉపాధ్యాయులు బాలల జీవితాల పైన అమితమైనటువంటి ప్రభావాన్ని ప్రసరింపజేస్తున్నారని ప్రస్తావించారు. ఉపాధ్యాయులు అందించే విలువలు విద్యార్థులను వారి జీవన పర్యంతం అంటిపెట్టుకొనివుంటాయని ఆయన పేర్కొన్నారు.
‘‘ఒక వ్యక్తి యొక్క స్వభావాన్ని, సామర్ధ్యాన్ని మరియు భవిష్యత్తు ను తీర్చిదిద్దే పవిత్రమైన వృత్తి ఉపాధ్యాయ వృత్తి’’ అని ప్రవచించిన పూర్వ రాష్ట్రపతి డాక్టర్ ఎ.పి.జె. అబ్దుల్ కలాం పలుకు లను ప్రధాన మంత్రి ఈ సందర్భంగా ఉదాహరించారు.
ఇరవై ఒకటో శతాబ్దం విద్య కు, పరిశోధన కు మరియు నూతన ఆవిష్కరణ కు అత్యంత అగ్రగామి ప్రాధాన్యాన్ని కట్టబెట్టే సమాజాలతో రూపుదాల్చుతుందని శ్రీ నరేంద్ర మోదీ చెప్పారు. ‘‘ఇది మన ఉపాధ్యాయుల భూమిక ను అత్యంత కీలకమైంది గా మార్చుతోందని వేరే చెప్పనక్కరలేదు’’ అని కూడా ఆయన అన్నారు.
‘‘సాంకేతిక విజ్ఞానం లో చోటుచేసుకొంటున్న తాజా పరిణామాల ను మీరు ఎప్పటికప్పుడు ఆకళింపు చేసుకొంటూ, వాటిని విద్యార్థులతో పంచుకొంటున్నారన్న నమ్మకం నాకుంది’’ అని ఉపాధ్యాయుల కు తాను వ్రాసిన లేఖ లో ప్రధాన మంత్రి పేర్కొన్నారు. విద్య రంగం లో ఒక రూపావళి పరమైన పరివర్తన ను తీసుకు రావడం కోసం భారత ప్రభుత్వం తీసుకొంటున్న చర్యలలో కొన్ని చర్యలను కూడా ఆయన తన లేఖ లో ప్రస్తావించారు.
‘‘మీ వంటి ఉపాధ్యాయుల బృహద్యత్నాల కారణంగా, దృష్టి అంతా వ్యయాల కన్నా ఫలితాల వైపునకు, బోధన నుండి నేర్చుకోవడం వైపునకు విజయవంతంగా మరలింది. నైపుణ్యాల వికాసం పై సారించవలసిన దృష్టి అటల్ టింకరింగ్ ల్యాబ్స్ కారణంగా ఒక గణనీయమైన ఉత్తేజాన్ని అందుకొంది. ఏ ఒక్క యువ ప్రతినిధి కి ఈ గుణాత్మకమైన విద్య తాలూకు ఉల్లాసాలు అందకుండా పోయే అగత్యం తలెత్తకూడదనే భారతదేశం అంతటా అసంఖ్యాకంగా విశ్వ విద్యాలయాలను ఏర్పాటు చేయడం జరుగుతోంది’’ అని ప్రధాన మంత్రి తెలిపారు.
అక్టోబరు 2వ తేదీ నాడు మనం మహాత్మ గాంధీ 150వ జయంతి వేడుకలను ఆరంభించుకో బోతున్నాం అని ప్రధాన మంత్రి గుర్తుచేశారు. బాపూ జీ ప్రబోధించిన భావాలను మరియు పవిత్ర ఆదర్శాలను విద్యార్థులలో వ్యాప్తి చేయడం లో నాయకత్వ స్థానాన్ని వహించండంటూ ఉపాధ్యాయ లోకానికి ప్రధాన మంత్రి ఉద్బోధించారు. ‘స్వచ్ఛ్ భారత్ అభియాన్’ ను బలోపేతం చేయడం లో ఉపాధ్యాయుల మహత్తరమైన పాత్ర ను అని ఆయన కొనియాడారు.
స్వాతంత్ర్యం సిద్ధించి 75 సంవత్సరాలు అయ్యే 2022వ సంవత్సరానికల్లా ఒక ‘న్యూ ఇండియా’ ను ఆవిష్కరించాలన్న తన దార్శనికత ను ప్రధాన మంత్రి పునరుద్ఘాటిస్తూ, మన దేశ స్వాతంత్య్రం కోసం ప్రాణ సమర్పణ చేసిన వారి కలలను మరియు దార్శనికత ను నెరవేర్చే దిశ గా రానున్న నాలుగు సంవత్సరాలలో తమను తాము అంకితం చేసుకోవలసిందిగా ఉపాధ్యాయ సముదాయానికి ప్రధాన మంత్రి విజ్ఞప్తి చేశారు.
‘‘మీ హృదయానికి దగ్గరగా ఉన్న ఏదైనా ఒక అంశం పట్ల శ్రద్ధ వహించవలసిందిగా మీకు నేను విన్నవించుకొంటున్నాను. ఆ అంశం విషయంలో స్థానిక సముదాయాలను సమీకరించండి. అలాగే, మీ చుట్టూరా ఉండే వ్యక్తుల జీవితాల లో ఒక సకారాత్మకమైన వ్యత్యాసాన్ని తీసుకు రండి. ఇది మన స్వాతంత్య్ర యోధుల కు ఇవ్వగల ఒక సముచితమైన నివాళి అవుతుంది. అంతేకాదు, ఒక ‘న్యూ ఇండియా’ ను నిర్మించాలన్న సంకల్పాన్ని ఇది బలపరుస్తుంది కూడా’’ అని ప్రధాన మంత్రి తన సందేశం లో పేర్కొన్నారు.
(
ప్రధాన మంత్రి కార్యాలయం
భారతదేశం లో2,00,000 వ 5జి స్థలం సక్రియాత్మకం కావడం మరియు చార్ ధామ్ ఫైబర్ కనెక్టివిటిప్రాజెక్టు దేశ ప్రజల కు అంకితం కావడం పట్ల ప్రశంస ను వ్యక్తం చేసిన ప్రధాన మంత్రి
గంగోత్రి వద్ద భారతదేశం లో 2,00,000 వ 5జి స్థలం సక్రియాత్మకం కావడాన్ని మరియు చార్ ధామ్ ఫైబర్ కనెక్టివిటీ ప్రాజెక్టు ను దేశ ప్రజల కు అంకితం చేయడం పట్ల ప్రధాన మంత్రి శ్రీ నరేంద్ర మోదీ ప్రశంస ను వ్యక్తం చేశారు.
కేంద్ర మంత్రి శ్రీ అశ్విని వైష్ణవ్ యొక్క ట్వీట్ కు ప్రధాన మంత్రి సమాధానాన్ని ఇస్తూ -
‘‘కనెక్టివిటీ కి మరియు పర్యటన కు మంచి కబురు.’’ అని ఒక ట్వీట్ లో పేర్కొన్నారు.
రహదారి రవాణా, హైవేల మంత్రిత్వ శాఖ
రహదారి భద్రతను మెరుగుపరచడానికి ఎక్స్ప్రెస్వేలు మరియు జాతీయ రహదారులపై సిగ్నల్స్ కోసం కేంద్రం మార్గదర్శకాలను విడుదల చేసింది
రోడ్డు రవాణా & రహదారుల మంత్రిత్వ శాఖ  ఎక్స్ప్రెస్వేలు మరియు జాతీయ రహదారులపై సిగ్నల్స్ ఏర్పాటు కోసం కొత్త మార్గదర్శకాలను విడుదల చేసింది. కేంద్ర రోడ్డు రవాణా మరియు రహదారుల మంత్రి శ్రీ నితిన్ గడ్కరీ ఆమోదించిన తాజా మార్గదర్శకాలు డ్రైవర్లకు మెరుగైన దృశ్యమానత మరియు స్పష్టమైన మార్గదర్శకత్వాన్ని అందించడానికి ఉత్తమ పద్ధతులు మరియు ప్రపంచ ప్రమాణాలను చేర్చడం ద్వారా రహదారి భద్రతను మరింత మెరుగుపరచడంపై దృష్టి సారించింది.
రహదారి సంకేతాలు రహదారి ప్రయాణంలో ముఖ్యమైన భాగాలు. ఎందుకంటే అవి డ్రైవర్లకు ముఖ్యమైన సమాచారం మరియు సూచనలను అందిస్తాయి. తదనుగుణంగా, సంబంధిత ఐఆర్సి కోడ్లు & మార్గదర్శకాలు, వివిధ అంతర్జాతీయ కోడ్లలో సూచించిన ప్రస్తుత పద్ధతులు అలాగే ట్రాఫిక్ నిబంధనలను మెరుగ్గా పాటించేలా సమాచారం మరియు కార్యాచరణ దృక్పథం ప్రకారం సంకేతాలను అందించడాన్ని ఎంఒఆర్టిహెచ్ సమీక్షించింది. మార్గదర్శకాలు డ్రైవర్లకు స్పష్టమైన మరియు సంక్షిప్త మార్గదర్శకత్వం, హెచ్చరికలు, నోటీసులు మరియు నియంత్రణ సమాచారాన్ని అందించడానికి రూపొందించబడ్డాయి. తద్వారా రహదారులపై అవాంతరాలు లేని మరియు సురక్షితమైన ప్రయాణాన్ని సులభతరం చేస్తాయి.
మార్గదర్శకాల యొక్క కొన్ని ముఖ్యమైన లక్షణాలు:
- మెరుగైన విజిబిలిటీ మరియు లెజిబిలిటీ: సముచితమైన ఎత్తు/దూరంలో ఉంచడం, పెద్ద అక్షరాలు, చిహ్నాలు మరియు డ్రైవర్లను త్వరితగతిన అర్థం చేసుకోవడానికి చిన్న లెజెండ్ల ద్వారా రహదారి సూచికల మెరుగైన దృశ్యమానతకు ప్రాధాన్యత ఇవ్వడం, ప్రతికూల పరిస్థితుల్లో కూడా కీలకమైన సమాచారం తక్షణమే కనిపించేలా మరియు అర్థమయ్యేలా చూడ్డం.
- సహజమైన కమ్యూనికేషన్ కోసం వర్ణనలు: అవసరమైన సందేశాలను ప్రభావవంతంగా తెలియజేయడానికి టెక్స్ట్తో పాటు చిత్ర ప్రాతినిధ్యాలు, తద్వారా పరిమిత అక్షరాస్యత ఉన్నవారితో సహా విభిన్న రహదారి వినియోగదారులకు అందించబడతాయి.
- ప్రాంతీయ భాషలు: రహదారి సంకేతాలపై బహుభాషా విధానాన్ని ఆమోదించడం ఆంగ్లం మరియు ప్రాంతీయ భాషలను ఉపయోగించడం, విభిన్న రహదారి వినియోగదారులతో సమర్థవంతమైన కమ్యూనికేషన్ను నిర్ధారించడం, ట్రాఫిక్ నిబంధనలను బాగా అర్థం చేసుకోవడం మరియు పాటించడాన్ని ప్రోత్సహించడం.
- ఫోకస్డ్ లేన్ క్రమశిక్షణ: డ్రైవర్లకు స్పష్టమైన మార్గదర్శకత్వంతో వ్యూహాత్మక స్థానాలు, నిర్దేశించిన లేన్లకు కట్టుబడి ఉండడాన్ని ప్రోత్సహించడం మరియు ట్రాఫిక్ రద్దీని తగ్గించడం ద్వారా మెరుగైన లేన్ క్రమశిక్షణను ప్రోత్సహించడంపై ప్రత్యేక శ్రద్ధ ఇవ్వబడింది.
- దశలవారీ అమలు: ప్రారంభ దశలో రాబోయే అన్ని హైవేలు, ఎక్స్ప్రెస్వేలు మరియు గ్రీన్ఫీల్డ్ కారిడార్లలో మార్గదర్శకాలు అమలు చేయబడతాయి. అదనంగా, 20,000 కంటే ఎక్కువ ప్యాసింజర్ కార్ యూనిట్లతో  అధిక ట్రాఫిక్ పరిమాణాన్ని ఎదుర్కొంటున్న హైవేలు కూడా ఈ మార్గదర్శకాల అమలుకు ప్రాధాన్యత ఇవ్వబడతాయి.
దేశవ్యాప్తంగా రహదారి భద్రతా ప్రమాణాలను మెరుగుపరచడానికి ప్రభుత్వ నిబద్ధతను ఈ మార్గదర్శకాలు హైలైట్ చేస్తాయి. ఉత్తమ పద్ధతులు మరియు ప్రపంచ ప్రమాణాలను స్వీకరించడంతో, రోడ్డు వినియోగదారులందరికీ సురక్షితమైన మరియు సమర్థవంతమైన ప్రయాణ అనుభవాన్ని అందించడం ఎంఒఆర్టిహెచ్ లక్ష్యం. ప్రమాద రహిత రహదారుల వైపు మరింత ముందుకు సాగుతుంది.
https://morth.gov.in/sites/default/files/circulars_document/Guidelines%20for%20provision%20of%20signages%20on%20Expressway%20and%20NHs%2020%20Jul%202023.pdf
హోం మంత్రిత్వ శాఖ
అయోధ్యలోరామ మందిర భూమి పూజ చరిత్రాత్మకం, ఇది భారతదేశానికి గర్వకారణమైన రోజు : కేంద్ర హోంశాఖ మంత్రి అమిత్ షా
అద్భుత రామ మందిర నిర్మాణానికి ప్రధానమంత్రి శ్రీ నరేంద్ర మోదీ చే భూమిపూజ, శంకుస్థాపన ఉత్సవం భారతీయ సంస్కృతి నాగరికత చరిత్రలో సువర్ణాక్షరాలతో లిఖించింది.ఇది నవశకానికి నాంది.
“కోట్లాదిమంది ప్రజల విశ్వాసాన్ని గౌరవించి, రామమందిర నిర్మాణానికి భూమిపూజ నిర్వహించినందుకు ప్రధానమంత్రి శ్రీ నరేంద్ర మోదీజీకి, శ్రీ రామజన్మభూమి తీర్థక్షేత్ర ట్రస్ట్కు నేను కృతజ్ఞతలు తెలియజేసుకుంటున్నాను.”
“రామమందిర నిర్మాణంతో, అయోధ్య పుణ్యభూమి మరోసారి ప్రపంచవ్యాప్తంగా తన పూర్వ వైభవాన్ని పొందుతోంది. ధర్మం, అభివృద్ధి రెండూ ఒక చోట చేరి ఉపాధి అవకాశాలు కల్పిస్తాయి.”
“ మహాధ్భుతమైన ప్రభు శ్రీరామ మందిర నిర్మాణం , ప్రధానమంత్రి శ్రీ నరేంద్ర మోదీజీ బలమైన, నిర్ణయాత్మక నాయకత్వానికి ప్రతిబింబం”
“మరిచిపోలేని ఈ అద్భుత రోజున భారతీయులందరికీ నా శుభాకాంక్షలు. శ్రీ నరేంద్ర మోదీ ప్రభుత్వం భారతీయ సంస్కృతి సంప్రదాయాల పరిరక్షణకు ఎల్లప్పటికీ కట్టుబడి ఉంటుంది.”
“ సనాతన వారసత్వ పరిరక్షణకు పోరాడిన వారందరికీ శిరసువంచి నమస్కరిస్తున్నాను”
అయోధ్యలోరామ మందిర భూమి పూజ చరిత్రాత్మకం, భారతదేశానికి గర్వకారణమైన రోజు అని కేంద్ర హోంశాఖ మంత్రి అమిత్ షా అన్నారు. ఇందుకు సంబంధించి ట్విట్టర్ ద్వారా పలు సందేశాలు ఇస్తూ ఆయన, రాముడి జన్మస్థలంలో ,అద్భుత రామ మందిర నిర్మాణానికి ప్రధానమంత్రి శ్రీ నరేంద్ర మోదీ చే భూమిపూజ, శంకుస్థాపన ఉత్సవం జరగడం భారతీయ సంస్కృతి నాగరికత చరిత్రలో సువర్ణాక్షరాలతో లిఖించిందని ,ఇది నవశకానికి నాంది అని శ్రీ అమిత్ షా పేర్కొన్నారు.
అయోధ్యలో రామ మందిర నిర్మాణం ప్రపంచవ్యాప్తంగా శతాబ్దాల తరబడి హిందువుల విశ్వాసానికి ప్రతీక అని అంటూ శ్రీ అమిత్ షా“ “కోట్లాదిమంది ప్రజల విశ్వాసాన్ని గౌరవించి, రామమందిర నిర్మాణానికి భూమిపూజ నిర్వహించినందుకు ప్రధానమంత్రి శ్రీ నరేంద్ర మోదీజీకి, శ్రీ రామజన్మభూమి తీర్థక్షేత్ర ట్రస్ట్కు నేను కృతజ్ఞతలు తెలియజేసుకుంటున్నాను” అని అన్నారు.
“శ్రీరామచంద్ర ప్రభు ఆదర్శాలు, ఆలోచనలు భారతీయ ఆత్మలో ఉన్నాయి, ఆయన వ్యక్తిత్వం, తాత్వికత భారతీయ సంస్కృతికి పునాది . రామ మందిర నిర్మాణంతో అయోధ్య పవిత్రభూమి ప్రపంచవ్యాప్తంగా మరోసారి తన పూర్వ వైభవాన్ని పొందుతుంది. ధర్మం, అభివృద్ధి కలిసి అక్కడ ఉపాధి అవకాశాలు కల్పిస్తాయి” అని ఆయన అన్నారు.
“ ఈ మరపురాని రోజు భారతీయులందరికీ శుభాకాంక్షలు. మహాధ్భుతమైన ప్రభు శ్రీరామ మందిర నిర్మాణం , ప్రధానమంత్రి శ్రీ నరేంద్ర మోదీజీ బలమైన, నిర్ణయాత్మక నాయకత్వానికి ప్రతిబింబం. శ్రీ నరేంద్ర మోదీ ప్రభుత్వం భారతీయ సంస్కృతి సంప్రదాయాలు, దాని విలువల పరిరక్షణకు ఎల్లప్పటికీ కట్టుబడి ఉంటుంది.” అని ఆయన తెలిపారు.
“ ప్రభు శ్రీరామ మందిర నిర్మాణం, శతాబ్దాలుగా ఎందరో రామభక్తుల త్యాగాలు , నిరంతర పోరాటల ఫలితం. సనాతన వారసత్వం కోసం ఏళ్ళతరబడి పోరాడిన వారందరికీ నేను శిరసువంచి నమస్కరిస్తున్నాను, జై శ్రీరామ్ !” అని శ్రీ అమిత్ షా పేర్కొన్నారు